# กลยุทธ์ทุพพลภาพแห่งชาติ

## ในฉบับนี้ควรมีอะไรบ้าง?

### คำถามสำหรับคุณนำไปพิจารณา

ฉบับ Easy Read (อ่านง่าย)

## วิธีใช้เอกสารนี้

รัฐบาลออสเตรเลียเป็นผู้เขียนเอกสารฉบับนี้ เมื่อคุณเห็นคำว่า 'เรา' มันหมายถึงรัฐบาลออสเตรเลีย

เราเขียนเอกสารฉบับนี้ขึ้นมาด้วยวิธีที่ให้อ่านง่าย

เราเขียนบางคำเป็น**ตัวหนา**

นี่หมายความว่าตัวอักษรหนาขึ้นและสีเข้มมากขึ้น

เราอธิบายว่าคำเหล่านี้หมายความว่าอะไร มีรายการคำเหล่านี้ที่หน้า 20

เอกสารอ่านง่าย (Easy Read) ฉบับนี้เป็นบทสรุปของเอกสารอีกฉบับหนึ่ง นี่หมายความว่าเอกสารฉบับนี้รวมเฉพาะความคิดที่สำคัญที่สุดเท่านั้น

คุณสามารถดูเอกสารอีกฉบับได้ที่เว็บไซต์ของเรา

[engage.dss.gov.au/nds-stage2-consultation](https://engage.dss.gov.au/nds-stage2-consultation)

คุณสามารถขอความช่วยเหลือในการอ่านเอกสารฉบับนี้ เพื่อน สมาชิกในครอบครัวหรือบุคคลที่สนับสนุนอาจช่วยคุณได้

## มีอะไรในเอกสารฉบับนี้

National Disability Strategy [(กลยุทธ์ทุพพลภาพแห่งชาติ) คืออะไร? 3](#_Toc256000004)

[กลยุทธ์ทุพพลภาพแห่งชาติฉบับใหม่ 4](#_Toc256000005)

การ[พูดกับชุมชนเกี่ยวกับกลยุทธ์ใหม่](#_Toc256000006)  4

[เอกสารแสดงจุดยืนของเรา 5](#_Toc256000007)

[ความคิดเห็นจากกลยุทธ์ที่เรามีอยู่ขณะนี้ 5](#_Toc256000008)

[ความคิดสำหรับกลยุทธ์ใหม่ 7](#_Toc256000009)

พิจารณา[ดูทัศนคติของชุมชน](#_Toc256000010) 9

ตรวจ[ให้มั่นใจว่าทุกคนทราบว่าต้องทำอะไร 10](#_Toc256000011)

[ผู้ทุพพลภาพบรรลุถึงซึ่งเป้าหมายของพวกเขา 11](#_Toc256000012)

[แผนปฏิบัติการ 13](#_Toc256000013)

[รวมถึงผู้ทุพพลภาพ 14](#_Toc256000014)

[คำถามเกี่ยวกับคุณ 16](#_Toc256000015)

วิธีที่[คุณสามารถบอกคำตอบของคุณให้เราทราบ 19](#_Toc256000016)

[รายการคำ 20](#_Toc256000017)

[ติดต่อเรา 22](#_Toc256000018)

## National Disability Strategy (กลยุทธ์สำหรับผู้ทุพพลภาพแห่งชาติ) คืออะไร?

*National Disability Strategy 2010–2020 (กลยุทธ์ทุพพลภาพแห่งชาติ 2010–2020)* คือแผนงานที่จะทำให้ชีวิตของผู้ทุพพลภาพดีขึ้น

ในเอกสารฉบับนี้เราเรียกแผนงานนี้ว่า 'กลยุทธ์'

กลยุทธ์นี้พูดถึงสิ่งต่างๆ ที่เราสามารถทำได้เพื่อทำให้ออสเตรเลีย :

* **ครอบคลุมมากขึ้น**
* **เข้าถึงได้มากขึ้น**

ถ้าอะไรที่ครอบคลุมไปทั่ว ทุกคนก็สามารถเข้าร่วมได้

ถ้าอะไรที่เข้าถึงได้ง่าย ทุกคนก็สามารถใช้สิ่งนั้นๆ ได้ สิ่งเหล่านี้อาจเป็น:

* สถานที่หรืออาคาร
* ยานพาหนะขนส่ง
* บริการ
* ข้อมูล
* เว็บไซต์

กลยุทธ์นี้ตั้งอยู่บนพื้นฐานของความคิดจาก *United Nations Convention on the Rights of Persons with Disabilities (อนุสัญญาสหประชาชาติว่าด้วยสิทธิของผู้ทุพพลภาพ)* (อนุสัญญาสหประชาชาติ)

อนุสัญญาสหประชาชาติกำหนดสิทธิของผู้ทุพพลภาพ

อนุสัญญาอธิบายว่าผู้ทุพพลภาพควรได้รับการปฏิบัติอย่างยุติธรรมอย่างไร

## กลยุทธ์ทุพพลภาพแห่งชาติฉบับใหม่

กลยุทธ์นี้จะสิ้นสุดในปี 2020

ตั้งแต่กลยุทธ์นี้เริ่มต้น มีอะไรหลายอย่างที่ได้เปลี่ยนแปลงไป

ปัจจุบันนี้ เรามี National Disability Insurance Scheme (โครงการประกันทุพพลภาพแห่งชาติ) (NDIS)

โครงการประกันทุพพลภาพแห่งชาติ (NDIS) ให้บริการและการสนับสนุนแก่ผู้ทุพพลภาพจำนวนมาก

คนออสเตรเลียจำนวนมากได้รับผลกระทบจาก:

* โคโรนาไวรัส (โควิด-19)
* ฤดูไฟป่าปี 2019–2020

รัฐบาลของรัฐต่างๆ ทั่วออสเตรเลียกำลังทำงานร่วมกันเพื่อสร้างกลยุทธ์ใหม่

เราต้องการทราบว่าคนทั่วไปคิดว่าควรรวมอะไรไว้ในกลยุทธ์ใหม่

เราทราบว่า กลยุทธ์ใหม่ต้อง:

* เป็นไปตามคำกล่าวของอนุสัญญาสหประชาชาติ
* รับรองผู้ดูแล

## การพูดกับชุมชนเกี่ยวกับกลยุทธ์ใหม่

เราได้เริ่มต้นสนทนากับผู้ทุพพลภาพในชุมชนเกี่ยวกับกลยุทธ์ใหม่เมื่อปี 2019

เราต้องการทราบว่าบุคคลทั่วไปคิดว่าควรรวมอะไรไว้ในกลยุทธ์ใหม่

สิ่งที่คุณบอกเราจะช่วยเราสร้างกลยุทธ์ใหม่

## 

## เอกสารแสดงจุดยืนของเรา

เราได้เขียนเอกสาร**แสดงจุดยืนขึ้นมาหนึ่งฉบับ**

เอกสารแสดงจุดยืนคือข้อสรุปของสิ่งที่อาจอยู่ในกลยุทธ์ใหม่

เอกสารแสดงจุดยืนของเรารวมถึง:

* สิ่งที่ภาคส่วนผู้ทุพพลภาพบอกเราว่าควรอยู่ในกลยุทธ์ใหม่
* สิ่งที่ทำงานได้ดีจากกลยุทธ์ที่เรามีอยู่ขณะนี้
* ข้อคิดเห็นเกี่ยวกับวิธีเปลี่ยนแปลง**ทัศนคติ** ของชุมชนต่อผู้ทุพพลภาพ

ทัศนคติคือสิ่งที่คุณ:

* คิด
* รู้สึก
* เชื่อ

## ข้อคิดเห็นจากกลยุทธ์ที่เรามีอยู่ขณะนี้

กลยุทธ์นี้ประกอบด้วยข้อคิดเห็น 6 ประการที่จะทำให้ชีวิตของผู้ทุพพลภาพดีขึ้น

เราเรียกสิ่งเหล่านี้ว่า**ผลที่ติดตามมา**

**ผลที่ติดตามมา 6 ประการของกลยุทธ์นี้คือ:**

1. งาน เงิน และที่อยู่อาศัย
2. การเข้าร่วมในชุมชน
3. สิทธิของเราต่อการปฏิบัติอย่างยุติธรรมและความปลอดภัย
4. การได้รับการสนับสนุน
5. การเรียนและทักษะ
6. สุขภาพและความผาสุกในชีวิต

### วิสัยทัศน์ของเราต่อกลยุทธ์ใหม่

นอกจากนั้น เรายังมี**วิสัยทัศน์ประการหนึ่ง**สำหรับกลยุทธ์ใหม่อีกด้วย

วิสัยทัศน์ของเราคือสิ่งที่เราคิดว่าอนาคตควรเป็นอย่างไร

วิสัยทัศน์ของเราคือการทำให้ออสเตรเลียเป็นสถานที่ที่ผู้ทุพพลภาพ:

* ได้รับการรวมอยู่ด้วย
* สามารถใช้ชีวิตอย่างที่พวกเขาต้องการใช้
* ได้รับการปฏิบัติเช่นเดียวกับที่คนอื่นๆ ในชุมชนได้รับ

### คำถามสำหรับให้คิด

คุณคิดอย่างไรกับผลลัพธ์ 6 ประการนั้น?

คุณคิดอย่างไรกับวิสัยทัศน์ของเรา?

โปรดเขียนคำตอบของคุณในพื้นที่ว่างด้านล่าง

|  |
| --- |
| คลิกหรือเคาะที่นี่เพื่อใส่ข้อความ |

## ความคิดสำหรับกลยุทธ์ใหม่

หลักการ**แนะแนวของเรา**เป็นความคิดที่สำคัญที่เราต้องการใส่ไว้ในกลยุทธ์ใหม่

ความคิดเหล่านี้กล่าวว่าเราต้อง:

* รวมผู้ทุพพลภาพเข้าไว้ด้วย
* มีวิธีสำหรับให้ผู้ทุพพลภาพเข้าร่วมด้วย
* ใช้**การออกแบบสากล**

การออกแบบสากลหมายถึงเราคิดถึงสิ่งที่ทุกคนต้องการเมื่อเราวางแผนหรือเริ่มโครงการและบริการใหม่ๆ

เราต้องกำจัดสิ่งกีดขวางที่ผู้ทุพพลภาพต้องเผชิญ

เราต้องรวมชุมชนวงกว้างมากขึ้นในงานที่เราทำ

เราต้องช่วยคนที่สนับสนุนและดูแลผู้ทุพพลภาพ เช่น:

* สมาชิกในครอบครัว
* ผู้ดูแล
* ผู้ให้การสนับสนุน
* ผู้ให้บริการ

### คำถามให้คิด

คุณมีความคิดเห็นอย่างไรเกี่ยวกับหลักการแนะแนว ของเรา ?

มีความคิดเห็นสำคัญอะไรอื่นที่เราควรใส่ไว้ในกลยุทธ์ใหม่ไหม?

เราควรทำอย่างไรจึงจะมั่นใจได้ว่าทุกคนปฏิบัติตามหลักการแนะแนวของเรา?

โปรดเขียนคำตอบของคุณในพื้นที่ว่างด้านล่าง

|  |
| --- |
| คลิกหรือเคาะที่นี่เพื่อใส่ข้อความ |

## การพิจารณาดูทัศนคติของชุมชน

ทัศนคติของชุมชนอาจทำให้ผู้ทุพพลภาพไม่สามารถบรรลุถึงเป้าหมายของพวกเขา

นี่รวมถึงเป้าหมายที่พวกเขาตั้งไว้เพิ่อ:

* การไปโรงเรียนและการเรียน
* การทำงานและการมีรายได้
* การเข้าร่วมในชุมชน

ผู้ทุพพลภาพได้บอกเราว่าทัศนคติของชุมชนเป็นสิ่งกีดขวางที่ใหญ่ที่สุดสิ่งหนึ่ง ที่พวกเขาต้องเผชิญ เมื่อพวกเขาพยายามจะไปให้ถึงเป้าหมายที่ตั้งไว้

### คำถามให้คิด

เราควรทำให้การเปลี่ยนทัศนคติของชุมชนเป็นเป้าหมายสำคัญเป้าหมายหนึ่งของกลยุทธ์ใหม่ไหม?

เราควรรวมความคิดเห็นเกี่ยวกับการเปลี่ยนแปลงทัศนคติของชุมชนไว้ในกลยุทธ์ใหม่ไหม?

โปรดเขียนคำตอบของคุณในพื้นที่ว่างด้านล่าง

|  |
| --- |
| คลิกหรือเคาะที่นี่เพื่อใส่ข้อความ |

## 

## ตรวจให้มั่นใจว่าทุกคนทราบว่าต้องทำอะไร

กลยุทธ์ใหม่จะต้องชัดเจนเพื่อทุกคนจะได้ทราบว่าพวกเขาต้องทำอะไร

เรื่องนี้รวมถึง:

* รัฐบาลต่างๆ
* ภาคส่วนความทุพพลภาพ
* ชุมชนที่กว้างขวางยิ่งขึ้น

กลยุทธ์ใหม่นี้จะอธิบายอย่างชัดเจน:

* สิ่งที่รัฐบาลต่างๆ ต้องทำ
* วิธีที่รัฐบาลต่างๆ จะสนับสนุนผู้ทุพพลภาพ
* รัฐบาลต่างๆ จะมีส่วนร่วมมากน้อยแค่ไหนในกาบริหารบริการต่างๆ แก่ผู้ทุพพลภาพ
* สิ่งที่ภาคส่วนผู้ทุพพลภาพต้องทำ
* สิ่งที่ชุมชนต้องทำ

### คำถามให้คิด

คุณคิดว่ารัฐบาลต่างๆ องค์การ และชุมชนทำงานร่วมกันได้ดีไหมในการทำให้ชีวิตความเป็นอยู่ของผู้ทุพพลภาพดีขึ้น?

กลยุทธ์ใหม่ควรมีอะไรที่แสดงให้เห็นว่าภาคส่วนผู้ทุพพลภาพและชุมชนที่กว้างขวางสามารถทำให้ชีวิตของผู้ทุพพลภาพดีขึ้น ?

โปรดเขียนคำตอบของคุณในพื้นที่ว่างด้านล่าง

|  |
| --- |
| คลิกหรือเคาะที่นี่เพื่อใส่ข้อความ |

## 

## ผู้ทุพพลภาพบรรลุเป้าหมายของพวกเขา

ผู้ทุพพลภาพตั้งเป้าหมายไว้ในหลายด้านของชีวิตของพวกเขา

เราจะทราบว่ากลยุทธ์ทำงานได้ผลถ้าผู้ทุพพลภาพกำลังบรรลุเป้าหมายที่พวกเขาตั้งไว้

เราต้องการรวมโครงประกอบ**ของผลที่ตามมา**ไว้ในกลยุทธ์ใหม่

โครงประกอบของผลที่ตามมาเป็นวิธีหนึ่งของการติดตามร่องรอยว่า:

* ผู้ทุพพลภาพได้บรรลุเป้าหมายของพวกเขาหรือไม่
* วิธีการที่ทำให้เราทราบว่าผู้ทุพพลภาพได้บรรลุเป้าหมายของพวกเขาแล้ว
* การเปลี่ยนแปลงตามกาลเวลา

ยกตัวอย่าง เช่น มีผู้ทุพพลภาพมากน้อยแค่ไหนที่บรรลุเป้าหมายในการ

* หางานทำ
* มีรายได้ของตนเอง

เราสามารถใช้โครงประกอบของผลที่ตามมาเป็นเครื่องมือช่วยเราในการเขียนรายงาน

รายงานของเราสามารถพูดถึงเรื่องที่ว่าสิ่งต่างๆ กำลังดีขึ้นสำหรับผู้ทุพพลภาพหรือไม่

นอกจากนั้น รายงานของเรายังสามารถพูดเกี่ยวกับเรื่องที่ว่า:

* กลยุทธ์ใหม่ทำงานดีแค่ไหน
* ด้านต่างๆ ที่ต้องทำงานมากขึ้น

### คำถามให้คิด

เราควรเขียนเรื่องเกี่ยวกับอะไรในรายงานของเรา?

คุณคิดว่าเราควรทำสิ่งต่อไปนี้บ่อยแค่ไหน:

* เขียนรายงานของเรา อาทิ เช่น ทุก 1 หรือ 2 ปี?
* แชร์รายงานของเรากับชุมชน?

โปรดเขียนคำตอบของคุณในพื้นที่ว่างด้านล่าง

|  |
| --- |
| คลิกหรือเคาะที่นี่เพื่อใส่ข้อความ |

## แผนปฏิบัติการ

เราสามารถเขียนแผนปฏิบัติการเพื่อช่วย:

* รัฐบาลต่างๆ
* ภาคส่วนความทุพพลภาพ
* ชุมชนที่กว้างขวางขึ้น

แผนปฏิบัติการของเราจะช่วย:

* ให้ทุกคนเข้าใจอย่างถ่องแท้ว่าเขาต้องทำอะไร
* กลยุทธ์ใหม่ทำให้เกิดความแตกต่างเป็นอันมากสำหรับผู้ทุพพลภาพ

แผนปฏิบัติการของเราจะพูดเกี่ยวกับ:

* เรื่องที่ว่าเราจะทำอะไรเพื่อให้สิ่งต่างๆ ดีขึ้น
* จะต้องใช้เวลานานแค่ไหนในการที่จะทำให้สิ่งต่างๆ ดีขึ้น

### ****คำถามให้คิด****

คุณมีความคิดเห็นอย่างไรเกี่ยวกับแผนปฏิบัติการ?

เราควรรวมแผนปฏิบัติการไว้ในกลยุทธ์ใหม่ไหม?

โปรดเขียนคำตอบของคุณในพื้นที่ว่างด้านล่าง

|  |
| --- |
| คลิกหรือเคาะที่นี่เพื่อใส่ข้อความ |

## 

## รวมถึงผู้ทุพพลภาพ

เราต้องการเขียนแผนผังเกี่ยวกับวิธีการที่จะทำให้ผู้ทุพพลภาพเป็นส่วนหนึ่งของการทำให้เกิดความมั่นใจว่ากลยุทธ์ทำงานได้ผลอย่างไร

### ****คำถามให้คิด****

เราจะรวมผู้ทุพพลภาพไว้ในการทำให้มั่นใจว่ากลยุทธ์ใหม่ทำงานได้ผลได้อย่างไร?

เราจะรวมภาคส่วนผู้ทุพพลภาพไว้ในการทำให้มั่นใจว่ากลยุทธ์ใหม่ทำงานได้ผลได้อย่างไร?

โปรดเขียนคำตอบของคุณในพื้นที่ว่างด้านล่าง

|  |
| --- |
| คลิกหรือเคาะที่นี่เพื่อใส่ข้อความ |

### สิ่งอื่นๆที่ควรคำนึงถึง

คุณมีความคิดหรือข้อคิดเห็นอย่างอื่นที่อาจรวมเข้าไว้ในกลยุทธ์ใหม่ไหม?

โปรดเขียนความคิดคำนึงหรือความคิดเห็นของคุณในพื้นที่ว่างด้านล่าง

|  |
| --- |
| คลิกหรือเคาะที่นี่เพื่อใส่ข้อความ |

**คำถามเกี่ยวกับคุณ**

คุณกำลังตอบคำถามของเรา:

เพื่อตัวคุณเองเท่านั้นหรือ?

เพื่อองค์การหนึ่งองค์การใดหรือ?

ถ้าคุณกำลังตอบคำถามของเราเพื่อองค์การหนึ่งองค์การใด โปรดบอกเราว่าองค์การไหน: คลิกหรือเคาะที่นี่เพื่อใส่ข้อความ

ประโยคไหนของประโยคต่างๆ ต่อไปนี้ที่ตรงกับคุณ?

ฉันเป็นคนทุพพลภาพ

ฉันเป็นบิดา/มารดาหรือผู้ปกครองของคนทุพพลภาพรายหนึ่ง

ฉันเป็นสมาชิกคนหนึ่งในครอบครัวของคนทุพพลภาพ

ฉันเป็นผู้ดูแลคนทุพพลภาพคนหนึ่ง

ฉันเป็นผู้ให้การสนับสนุน

ฉันทำงานกับผู้ทุพพลภาพ

ฉันเป็นตัวแทนผู้ทุพพลภาพ

ฉันทำงานกับองค์การผู้ทุพพลภาพหรือผู้ให้บริการผู้ทุพพลภาพ

ฉันจ้างผู้ทุพพลภาพ

ฉันเป็นเจ้าของธุรกิจ

ฉันเป็นเจ้าหน้าที่ด้านสุขภาพ

ฉันศึกษาหรือทำงานอยู่ที่มหาวิทยาลัย

ฉันทำงานให้กับรัฐบาล อาทิ เช่น:

* รัฐบาลกลางออสเตรเลีย
* รัฐบาลรัฐหรือดินแดน
* รัฐบาลท้องถิ่น

ถ้าเป็นอย่างอื่น โปรดแจ้งให้เราทราบ:

คลิกหรือเคาะที่นี่เพื่อใส่ข้อความ

คุณพำนักอยู่ที่รัฐหรือดินแดนไหน?

ดินแดนนครหลวงออสเตรเลีย

รัฐนิวเซาธ์เวลส์

ดินแดนภาคเหนือ (นอร์เธิร์น แทร์ริทอรี)

รัฐควีนสแลนด์

รัฐเซาธ์ออสเตรเลีย

รัฐแทสเมเนีย

รัฐวิกตอเรีย

รัฐเวสเทิร์นออสเตรเลีย

ฉันไม่ได้พำนักอยู่ในออสเตรเลีย

ฉันไม่ต้องการพูด

คุณพำนักอยู่ในสถานที่ประเภทไหน?

นครหลวง

นครใหญ่หรือเมืองใหญ่

เมืองเล็กๆ หรืออาณาบริเวณที่อยู่ห่างไกลจากนครใหญ่หรือเมืองใหญ่

ฉันไม่ต้องการพูด

คุณเป็นส่วนหนึ่งของชุมชนชาวพื้นเมืองอะบอริจินและ/หรือชาวเกาะทอเรสสเตรทหรือ?

ใช่

ไม่ใช่

ฉันไม่ต้องการพูด

คุณมาจาก**วัฒนธรรมที่แตกต่าง**หรือ?

วัฒนธรรมของคุณคือ:

* วิถีชีวิตของคุณ
* วิธีที่คุณคิดหรือกระทำเนื่องมาจากวิถีชีวิตที่คุณเติบโตขึ้นมา

ใช่

ไม่ใช่

ฉันไม่ต้องการพูด

คุณพูดภาษาอื่นที่ไม่ใช่ภาษาอังกฤษเป็นส่วนใหญ่หรือ?

ใช่

ไม่ใช่

ฉันไม่ต้องการพูด

คุณเป็นส่วนหนึ่งของชุมชนเลสเบียน เกย์ ไบเซ็กซ์ชวล ทรานส์เจ็นเดอร์ เควียร์ หรือ เควสชันนิ่ง  
อินเตอร์เซ็กส์ LGBTQI+) หรือ?

ใช่

ไม่ใช่

ฉันไม่ต้องการพูด

## วิธีที่คุณสามารถแจ้งคำตอบของคุณให้เราทราบ

คุณสามารถตอบคำถามของเราเป็นลายลักษณ์อักษร

คุณสามารถส่งคำตอบของคุณมาถึงเราทางไปรษณีย์

National Disability Strategy Governance and Engagement Section

GPO Box 9820 Department of Social Services Canberra, ACT 2601

คุณสามารถไปที่เว็บไซต์ของเราและตอบคำถามของเราที่นั่น

เว็บไซต์: www.engage.dss.gov.au

คุณสามารถบันทึกเสียงคำตอบของคุณได้

คุณสามารถบันทึกวิดีโอคำตอบของคุณได้

คุณสามารถไปที่เว็บไซต์ของเราและอัปโหลด:

* การบันทึกเสียง
* การบันทึกวิดีโอ

คุณต้องส่งคำตอบของคุณมาให้เราภายในวันที่ 30 กันยายน 2020

เราอาจแชร์คำตอบของคุณบนเว็บไซต์ของเรา

คุณต้องบอกเราถ้าคุณไม่ต้องการให้เราแชร์คำตอบของคุณ

## รายการคำ

**เข้าถึงได้**

ถ้าสิ่งไหนเข้าถึงได้ ทุกคนสามารถใช้สิ่งนั้นได้

นี่อาจเป็น:

* สถานที่หรืออาคาร
* ยานพาหนะขนส่ง
* บริการ
* ข้อมูล
* เว็บไซต์

**ผู้เป็นปากเสียงแทน**

บุคคลที่สนับสนุนคุณ พวกเขาช่วยเป็นปากเสียงให้คุณ พวกเขาสามารถให้ข้อมูลและคำแนะนำแก่คุณได้ด้วย

**ทัศนคติ**

ทัศนคติคือสิ่งที่คุณ:

* คิด
* รู้สึก
* เชื่อ

**หลักการแนะแนว**

หลักการแนะแนวของเราคือความคิดเห็นที่สำคัญที่เราต้องการใส่ไว้ในกลยุทธ์ฉบับใหม่

**ครอบคลุมทั่วหมด**

ถ้าอะไรที่ครอบคลุมทั่วหมด ทุกคนสามารถเข้าร่วมได้

**ผลที่ตามมา**

กลยุทธ์นี้มีข้อคิดเห็น 6 ประการที่จะทำให้ชีวิตของผู้ทุพพลภาพดีขึ้น

เราเรียกสิ่งเหล่านี้ว่าผลที่ตามมา

**โครงประกอบของผลที่ตามมา**

โครงประกอบของผลที่ตามมาเป็นวิธีติดตามร่องรอย:

* ว่าผู้ทุพพลภาพบรรลุเป้าหมายของพวกเขาหรือไม่
* เราทราบได้อย่างไรว่าผู้ทุพพลภาพได้บรรลุเป้าหมายของพวกเขาแล้ว
* การเปลี่ยนแปลงตามกาลเวลา

**เอกสารแสดงจุดยืน**

เอกสารแสดงจุดยืนคือข้อสรุปของสิ่งที่อาจอยู่ในกลยุทธ์ใหม่

**การออกแบบสากล**

การออกแบบสากลหมายถึงเราคิดถึงสิ่งที่ทุกคนต้องการเมื่อเราวางแผนหรือเริ่มโครงการและบริการใหม่ๆ

**วิสัยทัศน์**

วิสัยทัศน์ของเราคือสิ่งที่เราต้องการให้กลยุทธ์ใหม่ช่วยทำให้ดีขึ้นในอนาคต

## ติดต่อเรา

**1800 334 505**

คุณยังสามารถโทรถึงบริการถ่ายทอดแห่งชาติ (National Relay Service) ได้ด้วย

ผูู้ใช้ TTY (โทรพิมพ์): **1800 555 677**

โทร: **13 36 77**

อีเมล: disabilityreform@dss.gov.au

เว็บไซต์: www.engage.dss.gov.au

กลุ่มการเข้าถึงข้อมูลเป็นผู้จัดทำแผ่นข้อเท็จจริง Easy Read นี้   
สำหรับการสอบถาม โปรดดูที่ [www.informationaccessgroup.com](http://www.informationaccessgroup.com).   
อ้างเลขที่งาน 3436-A